Minister sê oor Dubai-besoekVan Rooyen tydens sy inhuldiging. Foto: Elmond Jiyane Van Rooyen het aan verslaggewers gesê hy het ŉ “private besoek” na Dubai onderneem “lank voor bevestiging” dat hy as minister van finansies aangestel gaan word. “Soveel as wat ek nou ŉ openbare figuur is beteken dit nou om een of ander rede my private lewe is nou iets is vir openbare insae? Ek is na Dubai en het dit self gereël, dit was ŉ private besoek lank voordat dit bevestig is ek sal minister van finansies wees.” Die Sunday Times het berig Van Rooyen en Mosebenzi Zwane, minister van minerale hulpbronne, het in Desember na Dubai gereis terwyl lede van die omstrede Gupta-familie ook daar was. “Ek dink ek is net soos enige ander burger van die land daarop geregtig om private besoeke te reël wanneer daar ŉ geleentheid is. Ek het gedink daar was ŉ geleentheid vir ŉ besoek en ek het van die geleentheid gebruik gemaak,” het Van Rooyen gesê. Volgens Van Rooyen was hy veronderstel om vir ŉ week lank in Dubai te bly, maar hy kon dit nie bekostig nie. “Dit was ŉ private besoek. Ek het daarvoor betaal.”